- Községünkben Bölcsőde már 1950-től működött eleinte idényjelleggel, majd 1957-től egész évi nyitva tartással. Az egyre növekvő igénynek miatt 1970-ben, ebben az épületben már egy 30 férőhelyes bölcsőde került kialakításra. Feladata a családban nevelkedő 3 éven aluli gyermekek napközbeni ellátása, szakszerű gondozása és nevelése.

- Az azóta eltelt 48 év alatt csak kisebb átalakítások és a szükséges karbantartások lettek elvégezve, ezért eljött az idő hogy az épület átessen egy - a mai kor igényeit kielégítő műszaki és tárgyi feltételeknek megfelelő - teljes felújításon.

- Ehhez nagy segítségünkre volt a 2015-ben Település és település-fejlesztési Operatív Program keretében kiírt

 **„A foglalkoztatás és az életminőség javítása - családbarát, munkába állást segítő intézmények, közszolgáltatások fejlesztésével”** című uniós pályázat.

 az 1.4.1-15-HE1-2016-00009 azonosító számú pályázaton Apc Községi Önkormányzat, mint az épület tulajdonosa és a Bölcsőde fenntartója **49 911 000.- Ft** összegű, vissza nem térítendő támogatásban részesült.

Az építkezés 2018. március 1-én kezdődött és Pünkösd után május 22-én, kicsit ugyan meglepődve, de örömmel vehették birtokukba a gyermekek a régi de új bölcsődét.

A felújítás során az épületben kisebb átalakítások is történtek, néhány helyiség az addig kihasználatlan terek bevonásával bővült.

A tervező nagy hangsúlyt fektetett a biztonsági, higiéniai és esztétikai szempontok betartására, valamint az energetika korszerűsítésére.

De mi is történt pontosan a bölcsődében:

Ha az utcai frontról elindulunk, látható hogy a pályázaton nyert összegből akadálymentes parkoló és rámpa, valamint új kerítés került kialakításra, így a régi elbontásával kinyílt a tér a közterület felé.

Az épület teljes külső és födémszigetelést kapott, megtörtént a nyílászárók cseréje, valamint az új villámvédelem is elkészült. A belső tér teljesen megújult, új festést padló és falburkolatot kaptak a mosdók, WC-k, irodák a foglalkoztató helyiségek valamint a konyha és a mosókonyha.

Az energetikai felújítás magába foglalta a fűtési rendszer, valamint a villamos hálózat teljes cseréjét.

Az Önkormányzat saját költségvetési forrásból további felújításokat valósított meg. - Új tetőt kapott az épület végén található raktár, valamint a víz és szennyvíz rendszer is teljes cserére szorult. A tálaló és mosogató konyha új, a mai szabványnak megfelelő gépekkel és berendezésekkel lett felszerelve.

- A két foglalkoztató helység, az iroda új bútorokkal lett berendezve, valamint a lambéria burkolat is le lett cserélve.

A játszóudvar ugyan még felújítás alatt áll, de így is mindezekre közel 4,5 millió forintot költöttünk.

Jelenleg a Bölcsőde két csoporttal, - kisebbek és nagyobbak - 18 gyermekkel működik, akiket 4 kisgyermek nevelő és 1 bölcsődei dajka lát el. A maximális férőhely 24 fő.

 A felújításnak köszönhetően a kisgyermek nevelők modern körülmények között kísérhetik figyelemmel a gyermekek testi- lelki fejlődését, elősegítik személyiségük alakulását, önállósodásukat és a helyes szokások kialakulását.